અને અજાણતામાં જ હું એ બે તરફ જોઈ રહી બબડાટ કરવા માંડ્યો હતો, “કેમ ? આખરે તેં આવું કેમ કર્યું ? શું કમી હતી મારા પ્રેમમાં ! હા, માનું છું, દસ વર્ષના સહચર્ય બાદ પણ હું તારી કુખ ભીની ન કરી શક્યો ! પણ એ વાત તું પણ ક્યાં નથી જાણતી કે, મારામાં એ ક્ષમતા જ નહોતી ! તો શું તેં એની માટે આ પગલું ભર્યું ? તો તો તેં સાવ ખોટું કર્યું એમ પણ નહીં કહું, મારા આ પ્રેમ, આ બંગલો, ગાડી, પૈસા, સમાજમાં ઈજ્જત વગેરેથી તારી એક સ્ત્રીસહજ ભૂખ હું ક્યાંથી સંતોષી શકવાનો હતો? પણ સાવ આમ ? અરે, હું તો એ પણ પૂછવાનું ભૂલી ગયો, કે તેં મને કેટલા વર્ષોથી અંધકારમાં રાખ્યો !